Aznan Hasan

Profesor Dr Aznan Hasan ialah seorang ahli akademik dan pakar ekonomi Islam di Malaysia. Beliau menjadi penasihat syariah di beberapa buah institusi kewangan Islam. Beliau dilantik sebagai Pengerusi Majlis Ulama Ikatan Muslimin Malaysia sejak 2010 hingga 2019.

 Pendidikan 
Aznan mendapat pendidikan menengah di Kolej Islam Klang. Beliau melanjutkan pengajian sarjana muda dalam syariah Islamiyah di Universiti al-Azhar, Mesir, dan pengajian sarjana dalam syariah di Fakulti Darul Ulum, Universiti Kaherah, Mesir. Beliau turut melanjutkan pengajian peringkat kedoktoran di Universiti Wales, Lampeter, United Kingdom.

 Kepakaran 
Beliau pernah berkhidmat sebagai Ketua Jabatan Undang-Undang Islam di Fakulti Undang-undang Ahmad Ibrahim, Universiti Islam Antarabangsa Malaysia (UIAM), Gombak. Beliau juga ialah Profesor di Institut Kewangan dan Perbankan Islam, UIAM.

Beliau juga berpengalaman dalam bidang syariah dan kewangan Islam, dan dilantik ke jawatan penting dalam Majlis Penasihat Syariah, Suruhanjaya Sekuriti Malaysia Majlis Penasihat Syariah, Bank Negara Malaysia, Jawatankuasa Penasihat Syariah, Kumpulan Wang Simpanan Pekerja, dan kumpulan Maybank.

 Rujukan 

Kategori:Orang dari Pulau Pinang
Kategori:Anggota Majlis Ulama ISMA
Kategori:Penasihat syariah kewangan Islam
Kategori:Ahli akademik Universiti Islam Antarabangsa Malaysia
Kategori:Alumni Universiti Wales
Kategori:Alumni Universiti Al-Azhar
Kategori:Alumni Universiti Kaherah
Kategori:Sarjana perbankan Islam Malaysia